Document ID: 31999R1226

Komisijas Regula (EK) Nr. 1226/1999
(1999. gada 28. maijs)
par izņēmuma statusa piešķiršanu apdrošināšanas pakalpojumu statistikā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 20. decembra Regulu (EK, Euratom) Nr. 58/97 par uzņēmējdarbības statistikas struktūru [1], kurā jaunākie grozījumi izdarīti ar Regulu (EK, Euratom) Nr. 410/98 [2], un jo īpaši 12. panta x) daļu,
(1) tā kā ar Regulu (EK, Euratom) Nr. 58/97 ir iedibināta kopēja Kopienas statistikas izveides sistēma attiecībā uz apdrošināšanas nozares struktūru, darbības veidiem, izpildi un konkurētspēju;
(2) tā kā apdrošināšanas pakalpojumu statistikā ir jāpiešķir izņēmuma statusi;
(3) tā kā šajā regulā paredzētie pasākumi saskan ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Saskaņā ar Regulas (EK, Euratom) Nr. 58/97 11. pantu šās regulas pielikumā tiek noteikti izņēmuma statusi attiecībā uz Regulas Nr. 58/97 5. pielikuma A saraksta rādītājiem.
2. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 28. maijā

Labels: 4
2
19
18
15